Loovtöö retsensioon

Retsensioon on retsensendi hinnang loovtööle. Eesmärgiks on anda töö kirjutajale tagasisidet töö positiivsete ja parandamist vajavate külgede kohta. Retsensiooni pikkus on soovitavalt 1-2 A4 lehekülge. Retsensioon lisatakse loodud Drive'i kausta ning loovtöö juhendaja edastab selle õpilasele. 
Retsensiooni alguses tuleb välja tuua töö koostaja nimi ja teema ning töö lühikirjeldus. Retsensiooni põhiosas analüüsib retsensent vabas vormis
●	teema aktuaalsust ja loovtöö peamisi väärtusi;
●	töö mahtu (st kas töö pikkus on sisuliselt õigustatud, kas töö vastab kehtestatud mahule);
●	tähtajast kinnipidamist (raport on Drive'i kaustas märtsikuu II nädala lõpuks);
●	positiivseid ja parandamist vajavaid külgi, tekkinud küsimusi;
●	loovtöö sisulist ja vormistuslikku külge (täita tabel).

Hindamiskriteerium- sisuline külg	Jah/ei (vajadusel kommentaar juurde)	
Loovtöö pealkiri on töö sisuga vastavuses.		
Eesmärgid on sõnastatud täpselt ja selgelt. 		
Kõik loovtöö kohustuslikud osad on töös olemas. 		
Teema loov käsitlus on huvitav. 		
Teema on õpilasele jõukohane.		
Teema teoreetiline käsitlus on piisav (vähemalt 2 allikat). 		
Allikate valikut on sissejuhatuses põhjendatud.		
Materjali analüüs on põhjalik, arutelu selge ja süsteemne.		
Kokkuvõte annab konkreetsed vastused sissejuhatuses püstitatud eesmärkidele.		
Hinnang sisulisele küljele	arvestatud/mittearvestatud	
Hindamiskriteerium - vormistuslik külg	Jah/ei (vajadusel kommentaar juurde)	
Tekst ja pealkirjad on õiges kirjas ja õige suurusega. 		
Pealkirjad ja tekst on korrektselt joondatud. Reavahe on korrektne.  		
Lisad on nummerdatud, pealkirjastatud. 
Töö üldilme on esteetiline.		
Sisukord vastab tööle.		
Allikad (vähemalt 2) on süstematiseeritud. Allikad on korrektseks nimekirjaks vormistatud (kasutatud allikad). 		
Viited on vormistatud nõuetekohaselt.		
Töö on keeleliselt korrektne.		
Hinnang vormistuslikule küljele	arvestatud/mittearvestatud	

Küsimuste tekkimisel tuuakse need retsensiooni lõpus eraldi välja. Küsimusi võiks olla 2-3 ning nendele vastab töö autor kaitsmisel. Küsimused peavad olema esitatud selliselt, et need võimaldavad oma seisukohti põhjendada ning näitavad, kui hästi autor töö teemat valdab. 

Retsensiooni lõpus peab olema retsensendi nimi ning kokkuvõttev hinnang tööle arvestatud/mittearvestatud.